ירושלים, כ"ו באדר תשפ"ה

26 במרץ, 2025

תיק מס' 76/2024

לכבוד

אלעד מן

שלום רב,

**הנדון: ישראל מלאכי - יומן, ניגוד עניינים, תחומי אחריות וסיכומי פגישות**

להשלמת המענה לבקשה מיום 21 באוגוסט 2024 (להלן - הבקשה), מצורף הסדר ניגוד העניינים של המשנה למנכ"ל משרד האוצר והשאלון שמולא אגב עריכתו.

אשר לסמכויות המשנה למנכ"ל, בסעיף 3 להחלטת הממשלה מס' 3075 מיום 15 באוקטובר 2017 (להלן – החלטה 3075) בעניין שיפור הליכי האיוש של משרות בכירות בשירות המדינה ותיקון החלטת ממשלה, שעוגן בהוראת סעיף 02.641 לתקנון שירות המדינה, נקבע כי בכל אחד ממשרדי הממשלה שבהם מעל 150 עובדים, תתאפשר משרה אחת של משנה למנכ"ל, אשר תהיה חלק מלשכת המנכ"ל.

עוד נקבע בהחלטה האמורה כי המינוי ייעשה על ידי מנכ"ל המשרד בהליך פטור ממכרז בהתאם לסעיף 21 לחוק שירות המדינה (מינויים), התשי"ט-1959, וזאת בהתאם לתיאור התפקיד ולתנאי הסף שנקבעו על ידי נציב שירות המדינה ואשר עוגנו בנספח להחלטה. עוד נקבע שהמינוי טעון אישור של ועדת המינויים וכי סיום העסקת המשנה למנכ"ל המשרד יהיה על פי שיקול דעתו של מנכ"ל המשרד.

סעיף 3(ד) להחלטה 3075 קובע כי המשנה למנכ"ל המשרד יהיה כפוף למנכ"ל שיקבע את תחומי סמכותו וכי מנכ"ל המשרד יהיה רשאי להפקיד את המשנה על תיאום בין גופי המשרד השונים והיחידות המקצועיות בתחומי משימותיו, על הובלה ועל קידום פרויקטים שונים בהתאם להנחיות המנכ"ל ועל ניהול מעקב אחר יישום מדיניות המשרד בתחומים שעליהם הופקד. בתחומים אלה ובמשימות אשר יוטלו עליו יהיה המשנה למנכ"ל המשרד רשאי לתת הנחיות והוראות לדרג המקצועי במשרד.

כפי שנמסר מלשכת המשנה למנכ"ל משרד האוצר, תפקידיו הם כדלהלן:

1. תיאום, הובלה וקידום נושאים שונים, בין שהאר:

א. מוניציפלי ורשויות מקומיות

ב. מנהלת תקומה

ג. מנהלת תנופה לצפון

ד. חינוך

ה. החלטות ממשלה שונות.

2. תקציבים קואליציוניים

3. ניהול מעקב אחר יישום מדיניות המשרד בעניין הכנת התקציב וביצועו

4. ניהול מעקב אחר יישום מדיניות המשרד בעניין עדכוני תקציב

5. ניהול מעקב אחר יישום מדיניות המשרד בעניין מעקב ביצוע התקציב

6. משימות נוספות שהמנכ"ל / שר מטילים עפ"י צורך.

אשר לחלק המתייחס לפירוט סיכומי הפגישה או שיחה שבהן השתתף המשנה למנכ"ל, בשל אופייה הכללי של הבקשה, וכוח האדם המועט העומד לרשות המשנה למנכ"ל, היא נדחית בהתאם לסעיף 8(1) לחוק חופש המידע, התשנ"ח-1998.

בכבוד רב ,

Mnyuvall

אנט קליימן

ממונה על פניות הציבור וחוק חופש המידע